MONOGRAPHIA POLYGALACEARUM. 63 
Annua ; caulis filiformis teres, 10-30 cm. longus, vix 0,5 mm. crassus, simplex 
vel ramos 1-2 edens. Folia glabra, inferiora sæpe elliptica ‘/, mm., superiora linea- 
ria distincte petiolata, utrinque attenuata, ‘*},, "*/, °°], mm., tenuia, haud mucro- 
nata. Racemi graciles 2-5 cm. longi, rachi tenuissima. Flores pauci, distantes, rosei. 
Pedicelli 4 mm. longi, glabri, demum deflexi. Sepala exteriora haud glanduloso- 
ciliata, sed tantum ciliata. Alæ late obovatæ margine glabræ, leviter emarginatæ, 
nervis tenuibus, ramosis, quam corolla conspicue breviores. Corolla rosea ad 
3 mm. longa. Petala superiora quam carina breviora. Capsula elliptica, alis longior 
ac latior, emarginata, glabra. 
Species valde peculiaris, ob alas quam corolla breviores, glabrescentiam, habi- 
tumque evidentissime distincta evadit a congeneribus. 
P. KRUGIL, n. sp. 
Caulis herbaceus, simplex vel ramosus, glaber. Folia obovato-oblonga vel 
oblongo-elliptica, parva, glabra, obtusa. Racemi laxiflori, pauciflori. Sepala exte- 
riora haud glanduloso-ciliata, tantum ciliata. Alæ haud emarginatæ, late orbicu- 
lares. Petala superiora parte libera parum dilatata, rotundato-obtusa. 
Tab. nostra. XV, fig. 37-38. 
Radix annua, tenuis, pauciramosa. Caulis teres, simplex vel ramos nonnullos 
erectos edens, cca. 30 cm. longus, glaberrimus,. Folia ‘*], "*/, mm. vel etiam minora, 
obtusa, breviter petiolata, basi sensim cuneate abbreviata, herbacea, glaberrima. 
Racemi terminales 20 mm. longi vel longiores, haud comosi, laxiflori, floribus pen- 
dulis, cca. # mm. longis. Pedicelli breves, glabri, 0,5-1.5 mm. longi. Sepalum 
superius ellipticam, obtusum, margine ciliatum, duo anteriora per ‘/, connata, mar- 
gine membranacea, tantum ciliata. Flores dicuntur lutei, in sicco autem ex luteo 
purpurascentes. Alæ, late orbiculares, latiores quam longæ, haud angulatæ, haud 
emarginatæ, glabræ, breviter unguiculatæ, nervis pulchre anastomosantibus. 
Petala superiora subirregularia, parte libera late spathulata, media parte haud 
contracta, basi breviter cuneata. Androceum gynæceumque ut in alis. Capsula 
mihi ignota. 
Habitat in Insula Novæ Providentiæ Bahamensi (Eggers ; Flor. Ind. occ. exsc. 
n° 4450). 
